ઉલ્લેખનીય છે કે કોંગ્રેસે તેની પ્રથમ યાદીમાં સૌરાષ્ટ્ર, મધ્ય ગુજરાત અને દક્ષિણ ગુજરાતની સીટ પર તેના ઉમેદવારોને રજૂ કર્યા છે. રાજ્યસભામાં વફાદારી બતાવનાર 12 ધારાસભ્યોને આ યાદીમાં રિપીટ કરવામાં આવ્યા છે. જેમાં અમરેલીના પરેશ ઘાનાણી, ડાંગના મંગળ ગામિત, પાલિતાણાંના પ્રવિણ રાઠોડ, વાંકાનેરના જાવેદ પિરઝાદા જેવા નેતાઓનો સમાવેશ થાય છે. જો કે ચાર પૂર્વ સાંસદોને પણ કોંગ્રેસે આ વખતે પહેલી વાર ધારાસભ્ય બનવાનો મોકો આપ્યો છે. જેમાં લિંબડીના સોમાભાઇ પટેલ, લાઠીના વિરજી ઠક્કર, મુહવાના તુષાર ચૌધરી અને જસદણના કુંવરજી બાવળિયાનો સમાવેશ થાય છે. વળી આ ઉમેદવારોમાં 3 લધુમતી કોમના ઉમેદવારો પણ કોંગ્રેસે સમાવેશ કર્યો છે.